kk en en ba kk kk kk mn kk ky ru kk ru kk bg kk ru kk kk kk en kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk ky kk ky uk en kk kk kk fr ky kk fr kk kk fr kk kk fr kk kk es kk kk en kk kk en kk kk en ky kk fr kk kk nb kk kk de kk kk en kk kk de kk kk fr ky kk de bg kk fr bg kk en mn kk en kk kk de kk kk fr ru kk de kk kk de kk kk de ru kk fr ky kk fr kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr en hbs_cyr ky kk en es en es kk kk kk ca kk kk es kk kk oc kk kk oc kk kk de kk kk ca kk kk fr kk kk lmo kk kk kk kk
Айбаровтың айбарлы ерлігі – ел есінде... - Атырау газеті
Атырау елінің абыз ақсақалы, Ұлы Отан соғысының ардагері, мемлекет және қоғам қайраткері, Атырау облысының және Атырау қаласының Құрметті азаматы Айдын Аққалиұлы Айбаров 100 жасқа қараған шағында дүние салды.
Атырау өңіріне белгілі аса қадірлі ақсақал, ел ағасы, Ұлы Отан соғысының ардагері Айдын Айбаров ағамыздың өмірден озуына байланысты отбасына, ағайындарына және Атырау халқына қайғыға ортақтасып, көңіл айтамын. Қоғам қайраткері Айдын Аққалиұлы ағамыз өзінің саналы ғұмырында өңірдің əлеуметтік-экономикалық дамуына мол үлес қосып, мәнді де мағыналы өмір сүрді. Ұл-қыз тәрбиелеп өсіріп, балаларының бақытына, немерелерінің қызығына кенелді. Марқұмның жатқан жері жарық, топырағы торқа болып, нұры пейіште шалқығай.
Өмірден есімімен, ерлігімен, ерен еңбегімен, биік тұлғасымен көпке танылған азамат өтті деген қайғылы хабар біздің қабырғамызды қайыстырған, еңсемізді түсірген ауыр оқиға болды. Айдын Аққалиұлы туған өлкесінің, Атырау қаласының экономикасына, әлеуметтік және рухани өміріне қосқан өлшеусіз үлесі, жас ұрпақты тәрбиелеудегі өнегесі мен үлгісі, байыпты да батыл үні арқылы көптің көкірегінен, аяулы жүрегінен орын алған жан еді. Ол Ұлы Отан соғысының қан майданында от кешкен, кеудесін оққа тосқан, ақыры атакүлдігіне ерен ерліктің, қайтпас қаһармандықтың туын желбірете оралған қаһармандарымыздың бірі және бірегейі болатын. Айдын Аққалиұлының жүзге толған ұзақ та ғибратты ғұмырының Ұлы Жеңістің 76 жылдығы тойланған ұлы күні атыраулықтардың қуанышты құшағында өткені баршамызды ерекше мерейлендірген еді. Амал нешік, сол аяулы ғұмыр өкінішпен үзілді. Оның жарқын жүзі, батыр бейнесі біздің жүрегімізде ұзақ сақталады. Марқұмның жаны жәннатта болсын. Отбасына көңіл айтамыз.
Астаналық жерлестер атынан: Равиль ШЫРДАБАЕВ, Махамбет БАТЫРБАЕВ, Жақсылық ТҰҢҒАТАРОВ, Боран ДҮЙСЕНОВ және Марклен ҚАМНАЗАРОВ
Есен ТАСҚЫНБАЕВ, мемлекет және қоғам қайраткері, Атырау облысының Құрметті азаматы:
Адам өмірінің мәні оның ұзақ немесе қысқалығымен емес, сол өлшеулі ғұмырында жасаған іс-әрекетімен, ізгі амалдарымен, мағыналы да саналы, ғибратты сәттерімен өлшенетіні сөзсіз. Жүз жасап, арамыздан мәңгілік сапарына, яғни тал бесіктен жер бесігіне, ақыреттік мекеніне аттанып бара жатқан біздің ардақты ағамыз, абыз ақсақал, қазыналы қария Айдын Аққалиұлы осы айтылғанға сай өмір сүрген жан. Оның жүріп өткен жолы өз әулеті, ізінен ерген біз секілді інілері мен замандастарына ғана емес, кейінгі буынға өшпес өнеге-үлгі. Айта кету керек, Айдекеңнің өзі ғана емес, құдай қосқан қосағы болған Ажар апамыз да бар еңбегін елінің өсіп-өркендеуі мен гүлденуіне арнаған, осы жолда өмірге саналы ұрпақ әкеліп, оны ұлағатты да салиқалы етіп тәрбиелеген жандардың бірі де бірегейі болды. Ажекең өмірден ертелеу өткенімен Айдын ағамыз алты перзентінен өрбіген ұрпақтардың өсіп-өнгенін көріп, 22 немере, 28 шөбере сүйді. Олардың бәрін аталық мейіріміне бөлеп, қамқорлығын көрсетті. Өз орындарын табуына бағыт-бағдар беріп, жөн сілтеді. Ол – өз шаңырағы, әулетінің ғана емес, дүйім елдің арқасүйер, ақыл-кеңесін айтар, бәтуәлі сөзін айтып, батасын берер қариясы, ағынды дариясы. Айдын Аққалиұлының жады мықты, есте сақтау қабілеті өте жоғары болатын. Әр сөзін дәлдеп айтып, ойдағысын тыңдаушысына жағымды етіп дәмділеп жеткізетін абыз еді. Сол қалпында пәни дүниеден озып, бақилыққа аттанып кете барды. Сіз өзіңізді сыйлап-құрметтейтін замандастарыңыздың жадында, қадірлейтін еліңіздің есіндесіз! Мұхамбетжан САПАРОВ, денсаулық сақтау саласының ардагері Қамқорлығын көп көрдім… Айдын Аққалиұлымен таныстығым өткен ғасырдың алпысыншы жылдары, Алматы қаласынан медицина институтын бітіріп келген сәттерімнен басталды. Ол кезде ағамыз қалалық партия комитетінің екінші хатшысы еді. Қай саладағы, қандай санаттағы мамандарға болмасын, әсіресе мен секілді дипломын қолына алып, енді ғана еңбекке араласқан жастарға деген қамқорлығы мен қолдауы айрықша болатын. Соның арқасында мамандығымызға машықтанып, кәсібімізге төселдік. Өзгелермен салыстырғанда медицина саласының өзіндік өзгешеліктері мен ерекшеліктері басымдау келетін. Өйткені, біздер бірінші кезекте адам өмірі мен қауіпсіздігіне жауапты едік. Сол себепті қойылатын талап та, тәртіп те бөлек, сұраныс та жоғары болатын. Әрине, әлеуметтіктұрмыстық қиындықтар да кездесетін. Ағамыз осылардың бәріне де түсіністікпен қарап, мәселемізді шешуге жұмыстанып отыратын. Қолынан іс келетін, болашағынан үміт күттіретін жастарды қолтығынан демеп, көздеген мақсат-мұратына жетуі үшін қолынан келген көмегін аяп қалмайтын. Екі облыс біріктірілген кезде Маңғыстау өңіріне барып та қызметімді жалғастыруыма тура келді. Сол жақта жүргенімде де, елге қайтып келгенімде де ол кісінің ағалық, әкелік қамқорлығын сезініп жүрдім. Осындай елі сыйлап, халқы құрметтейтін қазыналы қарттың қазасы оның көзін көріп, жылы сөзін естіген, жақсылығының куәсі болған баршаға, абызынан айырылған атыраулықтарға оңай тиіп жатпағаны кәміл. Абзал аға жайлы әңгіме мұнымен таусылмайды, ол ұрпақтан ұрпаққа жалғасып, жаңғыра береді. Арты қайырлы, соңының оңы болғай, соңында қалған ел-жұртына шарапатын тигізгей!
Амангелді СЕЛБАЕВ, Атырау облысының Құрметті азаматы:
Ол өмірдің санитары еді
Ғасырлық ғибратты ғұмыр кешіп, пəни дүниеден бақилыққа аттанып бара жатқан Айдын аға Аққалиұлы туралы ойымызды осылай бір ауыз сөзбен түйіндей салуға болар еді. Есімін естіп, майдандағы ерлігі мен елі үшін еткен еңбегі жайлы біліп жүргенім болмаса, ол кісімен етене танысып, жақын араласқаным ағамыздың алпыс жасқа толып, зейнеткерлікке шыққан кезі болатын. Оған да міне, тура қырық жыл толыпты. Əрине, жүзге жеткен абыз жайында білу үшін мұның өзі аз мезгіл емес. Дегенмен оның тұлғалық қасиеті мен қырын толықтай тануға мұның өзі де аздық етуі ықтимал. Кез-келген қиындыққа мойымай, шыдамдылық пен төзімділік таныту, шындықты ту етіп ұстап, әділ сөйлейтіні және әрқашан турашылдықты, әділдікті сүйетіні, толымды ой мен бойдағы рухты бір-бірімен толықтырып, тоғыстыра білетіні, қандай жағдайда да сабыр сақтап, ашуды ақылға жеңдіретіні, адами биіктігінен аласармайтыны, оны өмірлік кредосы ретінде биік ұстай білетіні. Міне, осының бәрі ағамызға тән ерекше қасиеттер еді. Сол үшін де замандастары оны материалдық та, рухани да тазалықты жақсы көретін, соны басты ұстанымына айналдырған өмірдің санитары деп айрықша бағалайтын. Алдағымызды сол кісіге қарап бағдарлап, бағыттайтынбыз. Одан үйренгенімізден үйренеріміз әлі де көп еді. Жаның жәннатта, орның жұмақтың төрінде, иманың жолдас, топырағың торқа болсын. Рухыңмен желеп-жебей бергейсің, жаны жайсаң жақсы аға! Жүз жасқа толар шағында өмірден өтіп, адами болмыс пен асқақ адамгершіліктің, парасат пен пайымның, қайсарлық пен төзімділіктің, мұқалмас қайрат пен жігердің қайталанбас үлгісін көрсеткен дана, дара тұлғаның жасаған ісі мен жарқын жүзі жүрегімізден мәңгілікке орын алады.
Екінші дүниежүзілік соғыстың ардагері, Атырау облысының Құрметті азаматы, ғасыр жасаған қадірлі ағамыз Айдын Айбаров дүниеден өтті. Айдын Айбаров сұрапыл жылдары Отан қорғау ісіне шынайы қызмет етіп, азаматтық парызын адал атқарды. Одан кейінгі жылдары облыстың өсіп-өркендеуіне зор үлес қосты. Абыз ағамыз саналы ғұмырында еселі еңбек етіп, жауапкершілік пен шынайылықтың үлгісін көрсетті. Атырауға танымал ардагер, әулеттің бәйтерегі Айдын Айбаровтың дүниеден озуына байланысты атыраулықтар отбасына, туғантуыстарына қайғырып, көңіл айтады. Келер ұрпаққа үлгі боларлық із қалдырған Айдын ақсақалдың жатқан жері жарық, иманы жолдас болып, жаны жәннатта болсын.
Атырау қаласының әкімі және қалалық Ардагерлер кеңесі
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Аудандық мәслихат  депутаттары “Мұнайайдаушылар”
Көне тарих көмбесіндегі кездесу
ЕУРОПА МЕН АЗИЯНЫ, ШЫҒЫС ПЕН БАТЫСТЫ ҰШТАСТЫРҒАН ҰЛЫ
Бозбала бойындағы намысты қалай оятамыз?
Облыста соңғы бес жылда әскерге шақыру жүктемесі орындалмай отыр.
Ұстаздардың әлеуметтік жағдайы талқыланды
​ ​ AMANAT партиясы Атырау қалалық филиалында қалалық
БИЫЛҒЫ ОҚУ ЖЫЛЫ ҚАРСАҢЫНДА ЕНГІЗІЛГЕН ЖАҢАЛЫҚТЫҢ БІРІ
Бас прокуратурада бизнес мәселелері талқыланды
2022 жылғы 29 қыркүйекте Бас прокуратурада Президент
Атырау университетінде жаңа аудитория ашылды
Халел Досмұхамедов атындағы Атырау университетінде
«Отбасы – береке мен бірліктің бастауы»
Тәрбиенің қайнар көзі отбасынан басталады десек, әрбір
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.